SAMTEL:ฟื้นตัวก้าวกระโดดในปี 59เหตุเซ็นงานใหม่เพียบซื้อเป้า 22.15 บ.
SAMTEL ตั้งเป้าหมายรายได้แตะระดับ 10,000 ล้านบาท (+70% เทียบช่วงเดียวกันของปีก่อน) มีปัจจัยหนุนจากการรับรู้รายได้ราว 50% จาก Backlog มูลค่า 8,609 ล้านบาท ประกอบกับบริษัทคาดว่ามีโอกาสเซ็นงานใหม่ๆมูลค่ารวมประมาณ 20,000 ล้านบาท เพิ่มขึ้นเกือบ 2 เท่าตัวจากปี 58 (ปี 58 เซ็นงานใหม่มูลค่ารวม 7,398 ล้านบาท)
8 ม.ค. 2559

บล.โนมูระ พัฒนสิน ระบุในบทวิเคราะห์ (8 ม.ค.) ว่า บริษัท สามารถเทลคอม จำกัด (มหาชน) หรือ SAMTEL ราคาหุ้นปัจจุบันสะท้อนผลกระทบจากงานภาครัฐล่าช้า ทำให้งานบางส่วนเลื่อนไปรับรู้รายได้ปี 59 เช่น งาน MOI (Video conference) และ APPS เลื่อนไปรับรู้รายได้ปี 59 (เดิมคาดรับรู้ในไตรมาส 4/58) ทำให้แนวโน้มไตรมาส 4/58 จะมีกำไรสุทธิต่ำกว่าคาดที่165 ล้านบาท (+10% เทียบช่วงเดียวกันของปีก่อน +36% เทียบไตรมาสก่อนหน้า) ในเบื้องต้นคาดว่าประมาณการปี 58 มีโอกาสเกิด Downside ราว 10% จากประมาณการกำไรสุทธิ 538 ล้านบาท (vs Consensus คาดกำไรสุทธิ 550 ล้านบาท)
SAMTEL ตั้งเป้าหมายรายได้แตะระดับ 10,000 ล้านบาท (+70% เทียบช่วงเดียวกันของปีก่อน) มีปัจจัยหนุนจากการรับรู้รายได้ราว 50% จาก Backlog มูลค่า 8,609 ล้านบาท ประกอบกับบริษัทคาดว่ามีโอกาสเซ็นงานใหม่ๆมูลค่ารวมประมาณ 20,000 ล้านบาท เพิ่มขึ้นเกือบ 2 เท่าตัวจากปี 58 (ปี 58 เซ็นงานใหม่มูลค่ารวม 7,398 ล้านบาท)
โดยปีนี้งานโครงการใหญ่มูลค่าเกิน 1,000 ล้านบาท มีจำนวน 7 โครงการ ได้แก่ งานปรับปรุงข้อมูลกรมที%ดิน (รวมในประมาณการ New project sign), งานปรับปรุงระบบบัญชีและฐานข้อมูล และงาน AMR # 3 ของ PEA (รวมในประมาณการ New project sign), งาน School Net เฟส 3, งาน  Virtual  Classroom  กระทรวงศึกษา,งานวางโครงข่าย Fiber  การรถไฟ,งานพัฒนาระบบสื่อสารของกรมทหาร  และงาน Digital APCO (Exhibit 3) นอกจากนี้บริษัทยังตั้งเป้าหมาย Net profit margin ที่ราว 8%
ประมาณการกำไรสุทธิปี 59 อิงสมมติฐาน SAMTEL จะเซ็นงานใหม่มูลค่าประมาณ  6,750 ล้านบาท และรับรู้รายได้จากงานใหม่สัดส่วน 47% ทำให้คาดว่าจะมีรายได้ปี  16F ที% 7,770 ล้านบาท (+20%y-y) และกำไรสุทธิ 757 ล้านบาท (+41% เทียบช่วงเดียวกันของปีก่อน) หากเทียบกับเป้าหมายรายได้ของบริษัทดีกว่าประมาณการรายได้ของเรา 25%
เนื่องจากเรารวมความเสี่ยงการเซ็นงานล่าช้า 3 เดือน  และคาดว่าการเซ็นงานใหม่จะเห็นความคืบหน้าในไตรมาส 2/59 โดยภาพรวมปี 59 เรามีมุมมองบวกต่อการเติบโตก้าวกระโดดในปี 59  และมองว่า  Upside  ต่อประมาณการปี 59 จะมาจากการเซ็นงานใหญ่เพิ่มเติม เช่น  งาน Digital  APCO มูลค่า 3,282 ล้านบาท ในเบื้องต้นเราประเมินกรณี SAMTEL ได้เซ็นงาน Digital APCO รวมทั้งรับรู้รายได้ปี 59 ราว 30% จากมูลค่างาน 3,282 ล้านบาท จะทำให้มีกำไรสุทธิส่วนเพิ่ม 6% จากประมาณการปี 59 เป็น 807 ล้านบาท และประเมินราคาเป้าหมายส่วนเพิ่ม 1.35 บาท จากราคาเป้าหมาย 20.80 บาท เป็น 22.15 บาท คงแนะนำซื้อ
 